Eg. — Philai Isl. — 124-116 BC — OGIS 1.137; Philae 1.19
Region: Egypt, Nubia and Cyrenaïca — Egypt and Nubia

[βασιλευς πτολεμαιος και βασιλισσα κλεοπατρα] [η αδελφη και βασιλισσα κλεοπατρα η γυνη τοις ιερευσι της εν τωι αβατωι και εν φιλαις ισιδος και θεων] [αδελφων και θε]ων ευεργετ[ων και θεων φιλοπατορων] [και θε]ων επιφανων και θεου ευπατορος [και θεου φιλο]μητορος και θεων ευεργετων χαιρειν. τη[ς γεγραμ]μενης επιστολης προς λοχον τον συγγενεα κ[αι] στρατηγον το αντιγραφον υποτεταχαμεν. επιχωρουμεν δε υμιν και την αναθεσιν ης ηξιουτε στηλης πο[ιη]σασθα[ι]. ερρ[ωσθε ετους - πα]νημου παχων. βασιλευς πτολεμαιος και βασιλισσα κλεοπατρα η αδελφη και βασιλισσα κλεοπατρα η γυνη [λο]χωι τωι αδελφωι χαιρειν [τη]ς δ[εδο]μενης ημιν [εντευξε]ως παρα των ι[ερεων της εν τωι αβατ]ωι και εν [φιλ]αις ισιδος υποτετα[χαμεν σοι το] αντιγρα[φον] [κ]αλως ουν ποιησης συν[ταξας καθαπε]ρ αξ[ιουσι μηδεν]α ενοχλειν αυτους [--------------------] [----------]. ερρωσο. βασιλει πτολεμαιωι και βασιλισσηι κλεοπατραι τηι αδελφηι και βασιλισσηι κλεοπατραι τηι γυναικι θεοις ευεργεταις χαιρειν οι ιερεις της εν τωι αβατωι και εν φιλαις ισιδος θεας μεγιστης επει οι παρεπιδημουντες εις τας φιλας στρατηγοι και επισταται και θηβαρχαι και βασιλικοι γραμματεις και επισταται φυλακιτων και οι αλλοι πραγματικοι παντες και αι ακολουθουσαι δυναμεις και η λοιπη υπηρεσια αναγκαζουσι ημας παρουσιας αυτοις ποιεισθαι ουχ εκοντας και εκ του τοιουτου συμβαινει ελαττουσθαι το ιερον και κινδυνευειν ημας του μη εχειν τα νομιζομενα προς τας γινομενας υπερ τε υμων και των τεκνων θυσιας και σπονδας δεομεθ υμων θεων μεγιστων εαν φαινηται συνταξαι νουμηνιωι τωι συγγενει και επιστολογραφωι γραψαι λοχωι τωι συγγενει και στρατηγωι της θηβαιδος μη παρενοχλειν ημας προς ταυτα μηδ αλλωι μηδενι επιτρεπειν το αυτο ποιειν και ημιν διδοναι τους καθηκοντας περι τουτων χρηματισμους εν οις επιχωρησαι ημιν αναθειναι στηλην εν ηι αναγραψομεν την γεγονυιαν ημιν υφ υμων περι τουτων φιλανθρωπιαν ινα η υμετερα χαρις αειμνηστος υπαρχει παρ αυτηι εις τον απαντα χρονον τουτου δε γενομενου εσομεθα και εν τουτοις και το ιερον το της ισιδος ευεργετημενοι ευτυχειτε.